|  |
| --- |
| **REPUBLIKA HRVATSKA**  **VIROVITIČKO-PODRAVSKA ŽUPANIJA**  **OPĆINA ČAĐAVICA**  **Povjerenstvo za provedbu javnog natječaja** |

**KLASA: 112-02/23-01/02**

**URBROJ: 2189-7-02-23-5**

**Čađavica, 21. studenog 2023.**

Na temelju članaka 19.-22., Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 96/18, 112/19), Povjerenstvo za provedbu javnog natječaja za prijam u službu pročelnika/ice Jedinstvenog upravnog odjela Općine Čađavica na neodređeno vrijeme u Općinu Čađavica, objavljuje

**POZIV NA PRETHODNU PROVJERU ZNANJA I SPOSOBNOSTI**

**(PISANO TESTIRANJE I INTERVJU)**

Sukladno uvjetima utvrđenim u javnom natječaju za prijam u službu pročelnika/ice Jedinstvenog upravnog odjela Općine Čađavica na neodređeno vrijeme u Općinu Čađavica, KLASA: 112-02/23-01/02, URBROJ: 2189-7-02-23-1, objavljenog u „Narodnim novinama“ broj 135/2023 od 10. studenog 2023. godine, prethodna provjera znanja (pisano testiranje i intervju) za kandidate koji ispunjavaju formalne uvjete iz natječaja održati će se;

* **u ponedjeljak, 27. studenog 2023. godine u 12:00 sati u vijećnici Općine Čađavica, Kolodvorska 2, Čađavica.**

Pitanja kojima se testira provjera znanja, sposobnosti i vještina bitnih za obavljanje poslova radnog mjesta za koje je raspisan natječaj temelje se na propisima navedenim na web stranici Općine Čađavica (DOKUMENTI/ NATJEČAJI I JAVNI POZIVI –   
Javni natječaj za imenovanje pročelnika / pročelnice Jedinstvenog upravnog odjela Općine Čađavica i podaci vezani uz Javni natječaj:

<https://www.opcina-cadjavica.hr/download/javni-natjecaj-za-imenovanje-procelnika-procelnice-jedinstvenog-upravnog-odjela-opcine-cadavica-i-podaci-vezani-uz-javni-natjecaj/>

Pisano testiranje traje **60 minuta**.

**S kandidatima koji su ostvarili najmanje 50% ukupnog broja bodova na pisanom dijelu testiranja Povjerenstvo će istog dana provesti intervju s početkom u 13:00 sati u vijećnici Općine Čađavica.**

Smatra se da je kandidat, koji se navedenog dana ne odazove na testiranje, bez opravdanog razloga, povukao prijavu. Smatrat će se da je prijavu povukao i kandidat koji na pisanom testiranju remeti mir i pravila ponašanja s kojima će biti upoznat, kao i kandidat koji ne predoči osobnu iskaznicu ili putovnicu.

Podnositeljima nepotpunih i/ili nepravodobnih prijava, kao i onima koji ne ispunjavaju neki od formalnih uvjeta bit će upućena pisana obavijest uz povrat dokumentacije priložene prijavi.

Za sve informacije kandidati se mogu obratiti Općini Čađavica, e-mail: [opcina.cadjavica@vt.ht.hr](mailto:opcina.cadjavica@vt.ht.hr) ili opcina@opcina-cadjavica.hr.

Ovaj poziv objavljuje se na službenoj web-stranici [www.opcina-cadjavica.hr](http://www.opcina-cadjavica.hr) i na oglasnoj ploči Općine Čađavica, Kolodvorska 2, Čađavica.

**Kandidati su na testiranje dužni ponijeti i koristiti vlastitu kemijsku olovku, te predočiti osobnu iskaznicu ili drugi odgovarajući dokument radi identifikacije .**

**PREDSJEDNIK POVJERENSTVA**

**Ivan Horvat, mag.iur.**